Lebitso la ka ke John Billy Ngwenya. Ke tswa motsaneng wa Glenmore, seterekeng sa Mlondozi, provensenng ya Mpumalanga. Ke qadile ho etsa tsa bokheneke ka 1995 ha ke ne ke rutwa ke ntate. Ke ile ka kenela Thuto ya Tokiso ya Enjene e neng e tsamaiswa ke Monghadi Israel Mokoto wa Grain SA ka Loetse 2008.
Ke qetile thuto ena, ka fumana sertifikeiti. Ke fumane bokgoni thutong eo, ke ka baka lena kajeno le lokisang diterekere tsa balemi ba metse e haufi. Ke leboha Grain SA. Ke kgothaletsa batho bohle ho kenela dithuto tsena tse tshwarwang ke ba Grain SA.